《徐逊绵题三贤祠堂诗有云士死惟留姓与名天下》
元代·方回

殷仁周寿缺圆形，释宝仙清笑乞灵。
何限台阶隆爵位，谁堪鼎足并仪形。
岁寒臭味松梅竹，乾象光芒日月星。
野服不殊人品似，年年苹藻荐芳馨。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。